Citește Horoscop săptămânal Capricorn. Previziuni pentru perioada 4 – 10 mai 2024, realizat de Urania în exclusivitate pentru Libertatea. Află ultimele previziuni astrale pentru nativii din zodia Capricorn și urmarește video Uranissima.
Horoscop săptămânal Capricorn – 4 – 10 mai 2024
În ziua de 4 mai, perioadă bună pentru lecturi plăcute, utile, care mobilează intelectual, șlefuiesc cultural și dezvoltă sensibilitatea ori care constituie elemente importante pentru educația profesionala și construcția de sine (conștiință). Deplasări care oferă relaxare, bucurie, plăcere vizuală, auditivă, întâlniri cu persoane interesante.
Între 4 mai, după ora 23:41′, și 6 mai, imediat după miezul nopții, perioadă destul de grea, trăită, de la caz la caz, în funcție de felul în care se prezintă familia nativului (dacă părinții trăiesc, de vârsta ori condiția lor socială, materială, de starea lor de sănătate, de nevoile speciale). Uneori, poate fi vorba de neînțelegeri, de tensiuni și de certuri pe teme de viață curentă, alteori, poate fi vorba de situații mai complicate care impune prezența nativului în chip de susținător al acelora direct implicat.
Nu „alimentați” conflictele chiar dacă dreptatea sau justificarea e de partea dvs. Posibile destabilizări ale gospodăriei prin evenimente nedorite (avarii, stricăciuni, disfuncții la nivelul exploatării unor aparate, utilaje, instalații). Între 6 mai, după ora 00:41′, și începutul zilei de 9 mai, universul afectiv al Capricornilor va funcționa bine.
Cei doi Benefici, în tranzit prin casa a V-a a sentimentelor, le vor oferi momente plăcute, împărtășite cu cei dragi, relații echilibrate ale părinților cu copiii, bucurii firești: o mâncare gustoasă, o muzică plăcută, o distracție, o vizită care îi va destinde, un spectacol care le va satisface exigențele culturale, participarea la o manifestare în aer liber sau activități de relaxare în natură. Luna Nouă în Taur, din 8 mai, le poate oferi unora șansa unei noi povești de dragoste.
Între 9 mai, după ora 02:21′, și 10 mai, stare organică normală dar pronunțată dorință de a se debarasa de treburile casnice, de sarcinile de serviciu și de orice obligație care „obosește”.